《故功德使凉国公李将军挽歌词二首 其二》
唐代·赵迁

大树悲风起，将军去不回。抚棺心益痛，临穴泪难裁。

晓月繁霜草，幽泉掩夜台。更闻歌伴哭，触物尽成哀。

作者简介：字里不详。代宗大历间任左领军卫兵曹参军、翰林待诏。密宗僧不空之俗弟子。大历九年(774)撰《不空三藏行状》，十二年，作诗哀悼李抱玉。《不空表制集》卷五存其事迹，并录诗2首。《全唐诗续拾》据之收入。